Pare Noël i els Reis d'Orient portaran els regals a les cases dels xiquets i xiquetes de Paterna
12/12/2016

# Pare Noël i els Reis d'Orient portaran els regals a les cases dels xiquets i xiquetes de Paterna

[![Papá Noel y los Reyes Magos llevarán los regalos a las casas de los niños y niñas de Paterna](/images/noticias/2016/12/sorteo_noticia_val.jpg)](/images/noticias/2016/12/sorteo_noticia_val.jpg)

12.12.2016

Els regals s'entregaran durant la vesprada del 24 de desembre en el cas de Pare Noël o després de la cavalcada de Reis, el 5 de gener, en la porta de l'Ajuntament

Enguany, els xiquets i xiquetes de Paterna podran rebre els seus regals de mans de Pare Noel i els Reis Mags, gràcies a una iniciativa promoguda per l'Ajuntament en col•laboració amb els comerços del municipi.

Així, per compres realitzades en negocis locals, els ciutadans podran participar en un sorteig perquè les personalitats més esperades del nadal entreguen els regals als xiquets i xiquetes en les seues cases.

L'alcalde de Paterna hi ha assenyalat que "els xiquets són els grans protagonistes d'estes festes i volíem que pogueren viure la màgia del Nadal, i disfrutar de la il•lusió de rebre els seus regals de mans dels seus personatges favorits en estes festes".

Per a això, es realitzaran dos sortejos diferents, el 22 de desembre a les 14 h per a Pare Noël i el 3 de gener a les 9 h del matí per als Reis Mags en el Saló de Plens d'Ajuntament. Una vegada triats els guanyadors, es contactarà amb ells per a poder arreplegar els regals que s'entregaran durant la vesprada del 24 de desembre en el cas de Pare Noël o després de la cavalcada de Reis, el 5 de gener, en la porta de l'Ajuntament.

Els interessats a participar en el sorteig hauran d'omplir el bitllet que repartiran les botigues de Paterna i depositar-ho en les urnes que es col•locaran en els centre socials de la Canyada, Terramelar, Lloma Llarga, Juan Alfonso Vila Blasco el Capellà (La Coma) i en l'Ajuntament de Paterna.